recursal/SuperWikiNEXT-32B huggingface dataset:
**Miroslav Kraljević** (16. joulukuuta 1885 Gospić – 16. huhtikuuta 1913 Zagreb) oli kroatialaistunut taidemaalari ja taideveistäjä.

Elämäkerta
----------

Kraljević syntyi Gospićassa Kroatiassa. Peruskoulun läpi mennyt Kraljević rakasti musiikkia, runoutta ja piirtämistä. Vuonna 1904 Kraljević lähti Wieniin. Siellä hän opiskeli maalausta George Fischhofin kanssa. Vuonna 1906 Kraljević meni opiskelemaan Müncheniin kahdeksi vuodeksi. Sen jälkeen hän palasi takaisin Kroatiaan, mutta jatkoi siitä Požegaan missä hän vietti yhden vuoden opiskelemaan vuonna 1910. Opiskeltuaan Kraljević teki monia muotokuvia ja maisemamaalauksia. Kraljević lähti Pariisiin vuonna 1911.

Taiteilijaura
-------------

Kraljevićin ensimmäinen teos oli muotokuva itsestään ja koirastaansa. Hän teki monia taideteoksia ja muotokuvia, kuten *Krave na paši*, *Bik*, *U staji*, *Autoportret s lulom*, *Mali autoportret s paletom* ja *Bonvivant* vuosien 1911–1912. Kraljević palasi Kroatiaan ja päätyi asumaan Zagrebiin vuonna 1912.

### Kuolema

Kraljević kuoli Zagrebissa tuberkuloosiin vuonna 1913. Hän oli viime vuonna jo sairastanut tuberkuloosia. Kraljević oli kuollessaan 27-vuotias.

Teokset
-------

* *Autoportret sa psom*
* *Krave na paši*, (*Lehmät laitumella*)
* *Bik*
* *U staji*
* *Autoportret s lulom*
* *Mali autoportret s paletom*
* *Bonvivant*
* *Tyttö ja nukke*
* *Puisto Luxemberissa*
* *Naiset puistossa*
* *Loistava puisto*
* *Alaston naispuolinen*

Lähteet
-------

### Viitteet

1. ↑   (Arkistoitu – Internet Archive)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki

 |
|  |
| Taiteenala | 
* RKD Artists
* ULAN

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
**FIPFA** (*Fédération Internationale de Powerchair Football Association*) on kansainvälinen sähköpyörätuolijalkapallon kattojärjestö. Sen päämaja sijaitsee Pariisissa, Ranskassa. Se perustettiin vuonna 2006 sen jälkeen, kun yhdeksän eri maan edustajat tapasivat ensin Portugalin Coimbrassa ja toisen kerran Atlantassa, Yhdysvalloissa. He sopivat pelin säännöistä ja perustivat lajille kansainvälisen kattojärjestön.

Organisaatio
------------

FIPFA on organisaatioltaan samantyyppinen kuin FIFA, jolla on useita kansainvälisiä maanosaliittoja. Toistaiseksi FIPFAn ainut organisoitunut maanosaliitto on Euroopan sähköpyörätuolijalkapallon liitto EPFA, johon kuuluu tällä hetkellä seitsemän jäsenmaata: Suomi, Belgia, Tanska, Britannia, Ranska, Portugali ja Turkki. Pohjois- ja Etelä-Amerikkaan ollaan tällä hetkellä rakentamassa Amerikkojen sähköpyörätuolijalkapallon konferenssia, PFCA:ta. FIPFAn tavoitteena on perustaa maanosaliitot myös Aasiaan ja Afrikkaan. Aasiassa FIPFAn jäsenmaita ovat ainakin Japani ja Singapore.

FIPFAn ylin päättävä elin on kymmenen nelivuotiskautisen jäsenen muodostama neuvosto. Sen puheenjohtaja valvoo lajille ehdotettuja esityksiä, joita esittävät lajia eri puolilla maailmaa kehittämään pyrkivät komissiot.

Aiheesta muualla
----------------

* FIPFAn viralliset sivut (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:FIPFA
Ferlo käsittää suurimman osan Senegalin pohjoisosasta.
**Ferlo** on luonnonalue Senegalin pohjoisosassa. Se sijaitsee Senegaljoen laakson ja maan keskiosan maapähkinävyöhykkeen välisellä alueella. Ferlon pinta-ala on noin 57 000 neliökilometriä eli 29 prosenttia Senegalin pinta-alasta. Se käsittää Saint-Louisin, Matamin, Diourbelin ja Lougan alueet.

Ferlo on puoliautiomaata, jonka maaperä on lännessä hiekkaista ja idässä kivikkoista ja rautapitoista. Alueen ilmasto on hyvin kuiva, kasvillisuus niukkaa ja asutus vähäistä. Tärkein elinkeino on karjanhoito, jonka edellytykset ovat parantuneet porakaivojen ansiosta. Ruohosavanni toimii fulbejen karjalaumojen kesälaitumena. Kuivina talvikuukausina karja ajetaan lännen ja etelän viljelysmaille, joilta sato on korjattu. Aikaisemmin Ferlo muodosti historiallisen Djolofin valtakunnan ydinalueen, mutta nykyään maanviljely on siellä lähes mahdotonta.

Alueella sijaitsevat muun muassa Ferlo Nordin ja Ferlo Sudin luonnonsuojelualueet.

Lähteet
-------

1. 1 2  Gritzner, Janet H.: *Senegal (Modern World Nations)*, s. 20. Philadelphia: Chelsea House Publishers, 2005. ISBN 0-7910-8023-4.
2. 1 2  Ross, Eric S.: *Culture and Customs of Senegal*, s. 4–5, 9. Westport: Greenwood Press. ISBN 978-0-313-34036-9.
3. ↑  Fall, Ababacar: Le Ferlo sénégalais: Approche géographique de la vulnérabilité des anthroposystèmes sahéliens *HAL*. Viitattu 25.1.2022.
4. ↑  Clark, A. Francis & Phillips, Lucie Colvin: *Historical Dictionary of Senegal*, s. 134–135. Metuchen & London: Scarecrow Press, 1994. ISBN 0-8108-2747-6.
5. ↑  Senegal *Protected Planet*. Viitattu 25.1.2022.
**Miron Cristea** (kirkollinen nimi *Elie*; 20. heinäkuuta 1868 Topliţa, Romania – 6. maaliskuuta 1939 Cannes, Ranska) oli Romanian ortodoksisen kirkon ensimmäinen patriarkka. Hän toimi myös Romanian pääministerinä vuosina 1938–1939.

Cristea kävi Bukarestin teologisen seminaarin. Hän toimi vuosina 1910–1919 Caransebeşin piispana. Hän kuului romanialaiseen valtuuskuntaan, joka ensimmäisen maailmansodan päätyttyä vuonna 1918 matkasi Budapestiin vaatimaan Unkarille kuuluneen Transilvanian liittämistä Romaniaan. Cristea valittiin vuonna 1919 yksimielisesti Valakian metropoliitaksi ja samalla Romanian ortodoksisen kirkon arkkipiispaksi. Kun Romanian kirkko vuonna 1925 korotettiin patriarkaatiksi, hänestä tuli sen ensimmäinen patriarkka. Hänet vihittiin patriarkaksi Bukarestissa lokakuussa 1925. Cristean tavoitteena oli vahvistaa Romanian kirkon ja valtion yhtenäisyyttä. Hän suoritti useita vierailuja ulkomaille ja tapasi muiden maiden arkkipiispoja, kuten Konstantinopolin patriarkan vuonna 1927 Palestiinassa ja Canterburyn arkkipiispan vuonna 1936 Englannissa.

Cristea kuului kolmijäseniseen valtionhoitajakuntaan, joka johti Romaniaa vuosina 1926–1930 ensin kuningas Ferdinand I:n sairauden aikana sekä Ferdinandin kuoleman ja Kaarle II:n valtaistuimelle astumisen välisenä kolmen vuoden kautena. Kaarle II nimitti Cristean pääministeriksi helmikuussa 1938 samassa yhteydessä kun otti itselleen tosiasiassa diktatorisen vallan. Pian tämän jälkeen kaikki puolueet lakkautettiin ja maahan säädettiin korporatistisen järjestelmän luonut uusi perustuslaki. Cristean terveyden heiketessä tosiasiallinen johtava asema hallituksessa siirtyi sisäministeri Armand Călinesculle, joka myös nimitettiin uudeksi pääministeriksi Cristean kuoltua maaliskuussa 1939.

Cristea oli keskeisessä roolissa, kun Unkarille aiemmin kuulunut Transilvanian alue vuonna 1918 liitettiin Romaniaan. Romanian postilaitos julkaisi vuonna 2018 Suur-Romanian satavuotismuistoksi Cristeaa esittävän postimerkin.
Cristean hallitus sääti myös uuden kansalaislain, joka poisti 225 000 juutalaiselta Romanian kansalaisuuden. Kun Romanian kansallispankki lyötti vuonna 2010 Cristeaa esittäneen juhlarahan, Yhdysvaltain holokaustin muistomuseo vaati sitä peruutettavaksi Cristean antisemitismin perusteella.

Lähteet
-------

1. 1 2  Co-Cz (englanniksi) Rulers.org. Viitattu 6.9.2015.
2. 1 2 3  Miron Cristea (englanniksi) *Encyclopædia Britannica Online Academic Edition*. Viitattu 6.9.2015.
3. ↑  Romania bank to review 'anti-Semitic' Cristea coin (englanniksi) BBC 6.8.2010. Viitattu 6.9.2015.

Aiheesta muualla
----------------

* Kuvia tai muita tiedostoja aiheesta **Miron Cristea** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki
* Puola
* Vatikaani

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Zittau** on kaupunki Saksin osavaltiossa, itäisessä Saksassa lähellä Puolan ja Tšekin rajaa. Kaupunki kuuluu Dresdenin hallintopiiriin ja Löbau-Zittaun piirikuntaan. Zittau on piirikuntansa keskuskaupunki. Sen asukasluku vuoden 2016 lopussa oli 25 723. Kaupungin pinta-ala on 66,74 neliökilometriä.

Historia
--------

Ennen siirtymistään Böömin kruunun alle vuonna 1241 Zittaun alue kuului Meissenin rajakreivikuntaan. Varhaisin tunnettu maininta kaupungista on peräisin vuodelta 1238. Keskiajalla kaupunkia ympäröi kaupunginmuuri. 

Zittau kuului vuodesta 1346 kuuden ylälausitzilaisen kaupungin muodostamaan liittoon. Liittoon kuului Zittaun lisäksi Bautzen, Görlitz, Kamenz, Lauban ja Löbau. 1300-luvun toisella puoliskolla ja 1400-luvulla kaupunkia runtelivat useat tulipalot. Rutto puolestaan surmasi sen asukkaita vuonna 1555 sekä myöhemmin 1500- ja 1600-lukujen vaihteessa. Katolisen liigan ja böömiläisten yhteenoton Valkeavuoren taistelun vuonna 1620 jälkeen Zittauhun muutti huomattava joukko böömiläisiä protestantteja, joiden ansiosta kaupungissa toimi 1800-luvun keskivaiheille saakka tšekinkielinen evankelinen seurakunta.

Vuonna 1635 Zittau siirtyi Saksin vaaliruhtinaskunnan hallintaan. Seitsenvuotisessa sodassa itävaltalaiset joukot sytyttivät kaupungin tuleen 23. heinäkuuta 1757. Tulipalon myötä tuhoutui niin Johanniskirche ja raatihuone kuin noin 80 prosenttia kaupungin asuintaloistakin. Johanniskirchen jälleenrakentamistyöt käynnistettiin vuonna 1767 ja uuden raatihuoneen vuonna 1840. Zittaun kaupunginmuurit purettiin suurimmilta osin vuosien 1820 ja 1869 välillä.

Vuonna 1945 toisen maailmansodan jälkeen Potsdamissa sovittujen uusien valtiorajojen myötä Zittau menetti Neissejoen itäpuolisen kaupunginosansa Grossporitschin Puolalle.

Lähteet
-------

1. 1 2  Bevölkerung des Freistaates Sachsen jeweils am Monatsende ausgewählter Berichtsmonate nach Gemeinden (PDF) *Statistisches Landesamt des Freistaates Sachsen*. Viitattu 23.7.2018.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Zittau**.
* Kaupungin verkkosivusto

Neustadt-aukio
**Lennart Olof von Wendt** (10. toukokuuta 1947 – 2. kesäkuuta 2009) oli suomalainen lastenneurologian professori.

Elämä
-----

Hän opiskeli lääketiedettä Oulun yliopistossa ja valmistui lääkäriksi 1974. Von Wendt aloitti lääkärin- ja tutkijan uransa niin ikään Oulussa ja erikoistui lastentauteihin. Hän väitteli tohtoriksi vuonna 1980 aiheenaan perinnöllinen aineenvaihduntasairaus, nonketoottinen hyperglysinemia. Von Wendt keskittyi tutkimuksessaan varhain lastenneurologiaan ja lasten kuntoutukseen ja siirtyi 1980-luvun puolessavälissä Göteborgiin, missä hän toimi ylilääkärinä ja apulaisprofessorina. Vuonna 1989 von Wendt palasi Suomeen Lastenlinnan ylilääkäriksi. Myöhemmällä urallaan hän keskittyi etenkin autismin kirjon sairauksiin ja perusti Suomeen muun muassa autismiin erikoistuneen lääkärikeskuksen.

Tunnustukset
------------

* Johannes Snellmann -väitöskirjapalkinto (1982)
* Arvo ja Lea Ylppö Säätiön 150 000 markan tutkimusraha (1995)

Lähteet
-------

1. 1 2  Almqvist, Fredrik ym.: In memoriam  2009. Finska Läkaresällskapet.  Arkistoitu 6.12.2014. Viitattu 12.5.2014. (ruotsiksi)
2. ↑   (Arkistoitu – Internet Archive)
3. ↑
**Nenad Medic** (s. 21. joulukuuta 1983 Apatin, Serbia) on serbialaissyntyinen kanadalainen pokeriammattilainen. Nenad Medic opiskeli Waterloon yliopistossa ja pelasi koripalloa useita vuosia. Havaittuaan, ettei nouse NBA-tasolle asti Medic aloitti pokerinpeluun

Medic on menestynyt erityisesti World Poker Tourilla, josta hänellä on useita rahasijoja. Tammikuussa 2005 hän oli WPT:n PokerStars Caribbean Adventure -turnauksen kuudes ansaiten 112 500 dollaria. Marraskuussa 2006 Medic voitti Foxwoodin kasinolla käydyn WPT:n World Poker Finals -turnauksen. Ykköspalkinto oli 1 717 194 dollaria. Seuraavana vuonna hän oli saman turnauksen kakkonen (vuonna 2005 turnauksen voittanut Nick Schulman oli kolmas).

Tammikuussa 2006 Medic oli Australian pokerimestaruuskilpailujen (Aussie Millions) pääturnauksessa kolmas ansaiten 376 200 Australian dollaria.

Medic voitti vuoden 2008 World Series of Pokerin ensimmäisen turnauksen, joka oli 10 000 dollarin pot limit hold'emin maailmanmestaruusturnaus. Medic sai ensimmäisen WSOP-rannekkeensa lisäksi 794 112 dollaria.

Internetissä Nenad Medic pelasi aiemmin nimimerkillä "serb2127". Nykyään*milloin?* hän edustaa Full Tilt Poker -nettipokerihuonetta. Kesäkuussa*milloin?* hänen turnausansionsa ylittivät 3,6 miljoonaa dollaria.

Lähteet
-------

1. ↑   : Nenad Medic WSOP player profile World Series of Poker. Viitattu 2. kesäkuuta 2008.
2. 1 2   : Nenad Medic profile The World Poker Tour. Viitattu 26.3.2007.
3. ↑   : Player Focus: "serb2127" POKER Verdict.  Arkistoitu 20.2.2007. Viitattu 26.3.2007.
4. ↑  Nenad Medic stats The Hendon Mob. Viitattu 2.6.2008.

Aiheesta muualla
----------------

* Nenad Medic The Hendon Mob Poker Databasessa (englanniksi)
* Medic Full Tilt Pokerin sivuilla (Arkistoitu – Internet Archive)
**Gomorran** on helsinkiläinen black/death metal -yhtye.

Historia
--------

Gomorran perustettiin Helsingissä syksyllä 2019 rumpali Olli Lappalainen toimesta. Kitaristiksi projektiin liittyi mukaan Joonatan Wiitasalo, ja yhdessä he sävelsivät kappaleita muutamien seuraavien kuukausien ajan. Yhtyeen ensimmäinen sävellys valmistui keväällä 2020 Lappalaisen ja Wiitasalon yhteistyönä. Kappaleen nimeksi tuli "Black Plague". Yhtyeen mukaan kappale on saanut inspiraatiota Ajattarasta ja Cannibal Corpsesta. Kappaletta alettiin pitää viitenuorana siitä, minkälaista musiikkia yhtye jatkossa tulisi säveltämään.

Loppukesästä 2020 yhtyeeseen liittyi mukaan laulaja-kitaristi Perttu Laamanen. Ideat ja hahmotelmat alkoivat Laamasen liittymisen jälkeen muodostua kappaleiksi ja yhtye alkoi suunnittelemaan debyytin äänittämistä. Alkuvuodesta 2021 yhtyeen viimeinen pala loksahti kohdalleen basisti Panu Nykäsen liittyessä remmiin, sopivasti juuri ennen debyytti-EP:n *Excerpts from the Dark Age*n nauhoituksia. Yhtyeen itsensä mukaan musiikki on death metalia joka imee vaikutuksia black metalin synkkyydestä. Sanoitukset sisältävät riipaisevia tarinoita Rooman valtakunnasta, Keskiajasta sekä pakanallisesta kirjallisuudesta.

Debyytti-EP *Excerpts from the Dark Age* nauhoitettiin omakustanteisesti yhtyeen harjoitustiloissa Vallilassa, Helsingissä. Inverse Records julkaisi sen syksyllä 2021.

Yhtyeen rumpali Olli Lappalainen kuoli marraskuussa 2022.

Jäsenet
-------

* Olli Lappalainen - rummut
* Joonatan Wiitasalo - kitara
* Perttu Laamanen - laulu, kitara
* Panu Nykänen - basso

Diskografia
-----------

### EP:t

* *Excerpts from the Dark Age*  (Inverse Records, 2021)

Lähteet
-------

1. ↑  The Story of Gomorran *Gomorran virallinen kotisivu*. Viitattu 5.5.2022. (englanniksi)
2. ↑  Vesa Siltanen: Gomorran-yhtyeen rumpali Olli Lappalainen on kuollut *inferno.fi*.  08.11.2022. Viitattu 8.11.2022.

Aiheesta muualla
----------------

* Gomorran Encyclopaedia Metallum -sivustolla (englanniksi)
* Gomorran Bandcamp -sivustolla
DN-jääpursi
**DN-jääpursi** on jäällä purjeen avulla liikkuva vene. Pursi perustuu Detroit News -lehden vuonna 1937 järjestämän suunnittelukilpailun voittaneeseen ehdotukseen. Veneen enimmäispituus on 3,75 metriä ja sen paino on noin 55-70 kiloa. 
DN-jääpursi on yhden hengen purjehdittava. Tosin kaksikin voi purrella matkustaa tilapäisesti.
Kovalla tuulella ja tasaisella jäällä jääpurret saavuttavat suuria nopeuksia (yli 100 km/h).

Pursi on kokoonlaitettava ja voidaan kuljettaa kätevästi henkilöauton kattotelineellä.

Päämitat
--------

* Purjepinta-ala: 6.5 m2
* Maksimi pituus: 3.75 m
* Rungon leveys: 0.54 m
* Maston pituus: 4.87 m
* Poikkilankun pituus: 2.42 m
* Rungon materiaali: puu
* Purren paino: 55-70 kg
* Huippunopeus: 145 km/h (78 solmua) (epävirallinen ennätys)
* Tyypillinen nopeus: 80 km/h (43 solmua) tuulessa 6 m/s

Kilpailutoiminta
----------------

DN-jääpurrella järjestetään virallisia kilpailuja ja Suomessa kilpaillaan SM-tasolla.
Vuosittain lajin kansainvälinen liitto järjestää sekä EM- ja MM-kisat. 
Lajissa hyvin menestyneitä maita on USA, Viro, Puola, Ruotsi ja Saksa. Suomalainen ei ole
koskaan voittanut lajin maailman- tai Euroopan-mestaruutta.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **DN-jääpursi**.
* Suomen DN-jääpursiliitto
* IDNIYRA International DN IceYacht Racing Assosiation
**DNA-tunnisteiden käyttö rikostutkinnassa** on yhä yleisempää. Suomessa DNA-tutkimuksia tehdään niin henki- kuin omaisuusrikoksissakin. Rikostutkinnassa DNA:a voi löytyä muun muassa siemennesteestä tai ihokudoksesta. 

DNA:n käyttö rikostutkinnassa perustuu kromosomien ei-koodaavalla alueella sijaitseviin, yleensä 4–5 emäsparin mittaisten toistojaksoihin (eng. short tandem repeat, STR). Tiettyjä toistojaksojen alueita monistamalla saadaan aikaan ihmisen yksilöivä DNA-tunniste. Koska toistojaksojen pituudet vaihtelevat eri ihmisillä, voidaan riittävän monta aluetta tutkimalla laskea tilastollinen todennäköisyys samanlaisen DNA-profiilin esiintymiselle.

Poliisin rikospaikoilta kerättyjä DNA-näytteitä verrataan DNA-rekisteriin. Suomessa poliisi voi suorittaa henkilökatsastuksen sellaiselle henkilölle, jota todennäköisin syin epäillään sellaisesta rikoksesta, josta säädetty ankarin rangaistus on enemmän kuin kuusi kuukautta vankeutta, taikka rattijuopumuksesta sekä huumausaineen käyttörikoksesta. Henkilökatsastuksen yhteydessä epäillyltä otetaan DNA-näyte posken limakalvolta. Epäillyn antamasta näytteestä määritetään epäillyn DNA-profiili, joka tallennetaan poliisin DNA-rekisteriin.

Viime vuosina DNA-tunnistuksessa käytetyt menetelmät ovat tarkentuneet niin paljon, että rikostutkinnassa on alkanut esiintyä uudenlainen ongelma: DNA:n sekundäärinen siirtyminen rikospaikalle. Suomessakin on ollut tapaus, jossa täysin syytöntä henkilöä epäiltiin ryöstöstä, koska hänen DNA:taan oli siirtynyt rikospaikalle ryöstäjän kädestä.

Myöskään itse tunnistusprosessi ei ole täysin luotettava, kuten ei sormenjälkitutkimuskaan, koska tulkinnan tekee ihminen. Tulkintaan voivat vaikuttaa taustatiedot.

Lähteet
-------

1. ↑  Yhä useamman DNA päätyy rekisteriin. Mtv-3 17.7.2007
2. ↑  Pakkokeinolaki, 5 luku 11§ Finlex
3. ↑  Tuomas Rimpiläinen, Viaton hipaisu liukuportaissa teki opiskelijasta vakavan rikoksen pääepäillyn: "Mietin, olenko tulossa hulluksi, jos olenkin tehnyt sen?". Yle 25.3.2021
4. ↑  Susanna Reinboth, Tulkinnan varassa. Helsingin Sanomat 3.11.2019 (tilaajille)
*Tämä artikkeli kertoo fysikaalisesta voimasta. Energiantuotantomuodosta kertoo Vuorovesienergia.*

Vuorovesivoimat
**Vuorovesivoima** on ulkoisen kappaleen painovoimakentän aiheuttama häiriö (differentiaalivoima).
Maan ja kuun massakeskipistettä kiertävä Kuu aiheuttaa vuorovesivoiman ja vuorovesi-ilmiön. 
Keskuskappale kohdistaa erisuuruisen painovoiman eri puolille kappaletta.
Kauempana keskuskappaleesta olevalla satelliitin puolella painovoima on pieni ja lähempänä olevalla puolella painovoima on ainakin hivenen suurempi. 
Myös satelliitin rataliikkeen keskipakoisvoima on suurempi satelliitin kauemmaisella puolella, ja painovoimaa pienempi satelliitin lähemmäisellä puolella. Kappaleen massakeskipisteessä liikekeskuksen vetovoima on yhtä vahva kuin rataliikkeen keskipakoisvoima; liikekeskuksen lähellä vetovoima on suurempi, kauempana siitä keskipakoisvoima on suurempi.

Vuorovesivoiman laskukaava
--------------------------

Melko tarkka likiarvokaava vuorovesivoimalle on

{\displaystyle F\_{t}={\frac {2GMmr}{R^{3}}}}
missä

* *Ft* = vuorovesivoima
* *G* = gravitaatiovakio
* *M* = keskuskappaleen massa
* *m* = satelliitin massa
* *R* = keskuskappaleen ja satelliitin välinen etäisyys
* *r* = satelliitin säde

Vuorovesivoima Maan pinnalla
----------------------------

Esimerkiksi Maan pinnalla Kuun aiheuttama vuorovesivoiman suunta on ylöspäin pisteessä, jossa Kuu on zeniitissä; samoin vastapisteessä, jossa Kuu on nadiirissa. Siinä, missä Kuu on horisontissa, vuorovesivoiman suunta on alaspäin; voiman vahvuus on vain puolet siitä, mitä edellä mainituissa pisteissä.

Painovoimapotentiaali
---------------------

Karkeasti sanoen vuorovesivoima heikkenee suhteessa kappaleiden välimatkan kolmanteen potenssiin.
Painovoimakenttää kuvataan usein potentiaalin avulla; tässä tapauksessa käytettävä potentiaali koostuu liikekeskuksen painovoimapotentiaalista ja liikeradan keskipakoisvoiman potentiaalista. Tämän lisäksi itse kappaleen rotaatio voi vielä aiheuttaa oman keskipakoispotentiaalin. Nyt painovoima on tämän potentiaalin gradientti eli derivaattojen vektori kolmen paikkakoordinaatin mukaan. Vuorovesivoima on taas tämän painovoimavektorin vaihtelu paikan mukaan. Usein se kuvataan ns. painovoimagradienttitensorin eli Marussi-tensorin avulla, jossa on elementteinä painovoimapotentiaalin kaikki {\displaystyle 3\times 3} toiset paikkaderivaatat.

Vuorovesivoima kuiden ja tähtien lähistöllä
-------------------------------------------

Usein planeettojen kuihin vaikuttaa vahva vuorovesivoima. Maan Kuu on sen seurauksena venynyt Maan suuntaan rugby-pallon tapaan. Jupiterin Io-kuun tapauksessa vuorovesivoimat aiheuttavat kuun jatkuvaa deformointia ja aktiivista tulivuoritoimintaa.

On laskettu, että jos kuun ja planeetan tiheydet ovat samoja, vuorovesivoimat voittavat kuun oman vetovoiman ja kuu hajoaa kappaleiksi, jos sen etäisyys planeettaan on pienempi kuin 2,44 kertaa planeetan säde. Tätä kutsutaan Rochen rajaksi. Saturnuksen rengasjärjestelmän arvellaan syntyneen tällä tavoin.
Vuorovesivoimat myös pysäyttävät kappaleiden pyörimisiä suhteellisesti hyvinkin kaukana kappaleesta. Ilmiötä sanotaan vuorovesilukkiutumiseksi.
Ylempi kulmahammas
Ylemmät kulmahampaat pysyvinä ja maitohampaina
**Ylemmät kulmahampaat** ovat ihmisen hampaita yläleussa. Hampaat sijaitsevat takimmaisten ylempien etuhampaiden takana ja ylempien ensimmäisten välihampaiden välissä. Kuten kaikki kulmahampaat, myös ylemmät kulmahampaat kykenevät sekä palojen irrottamiseen ruuasta että pureskeluun. Näiden hampaiden tärkein tehtävä on "repiä" ruokaa. Ylempi kulmahammas on usein ihmisen pisin hammas. Ylempien kulmahampaiden maitohammas- ja pysyvien versioiden välillä on joitakin pieniä eroja.

Ylemmät kulmahampaat alkavat kehittyä keskimäärin 4 kuukauden ikäisenä. Hampaat ovat usein tulleet täysin näkyviin 6-7 vuoden iässä ja niiden pysyvät versiot ilmestyvät keskimäärin 11-12 vuoden iässä. Pysyvät hampaat ovat usein tulleet täysin näkyviin 13-15 vuoden iässä.

Hammaslääkärikielessä kaikki kulmahampaat tunnetaan "kolmosina".

Ihmisen hampaat

|  |  |
| --- | --- |
| Rakenne | 
* Hammaskiille
* Hammasluu
* Pulpa

 |
| Hammastyypit | 
* Maitohampaat
* Pysyvät hampaat
	+ Etuhampaat
	+ Kulmahampaat
	+ Välihampaat
	+ Poskihampaat

 |
| Ylähampaat | 
* 1. etuhammas
* 2. etuhammas
* Kulmahammas
* 1. välihammas
* 2. välihammas
* 1. poskihammas
* 2. poskihammas
* Viisaudenhammas

 |
| Alahampaat | 
* 1. etuhammas
* 2. etuhammas
* Kulmahammas
* 1. välihammas
* 2. välihammas
* 1. poskihammas
* 2. poskihammas
* Viisaudenhammas

 |
John VII Palaiologos.
**Johannes VII Palaiologos** (1370–1408) hallitsi Bysantin keisarina lyhyen ajan vuonna 1390 ja myöhemmin Manuel II:n hallitsijakumppanina vuosina 1399–1402. Hänen isänsä oli Andronikos IV Palaiologos.

Vuonna 1390 Johannes kaappasi vallan Johannes V:ltä, mutta hänet syrjäytettiin vain kuuden kuukauden päästä. Johannes V nousi jälleen valtaistuimelle osmanien ja Venetsian avustuksella. 

Kun Johannes V kuoli vuonna 1391 solmi hänen poikansa Manuel II Palaiologos rauhan Johannes VII:n kanssa jotta valtakunta säästyisi sisällissodalta. Johannes tunnustaisi Manuelin keisariksi, mutta Manuelin kuollessa Johanneksen pojasta Andronikos V:stä tulisi keisari.

Kun turkkilaiset julistivat sodan vuonna 1399, lähti Manuel II anomaan apua Länsi-Euroopan mailta. Hän jätti Johanneksen valtakunnan hallitsijaksi. Suureksi yllätykseksi turkkilaiset lyötiin perusteellisesti vuonna 1402 Timur Lenkin ansiosta. Turkkilaiset solmivat heti rauhan Bysantin kanssa ja antoivat takaisin kaikki Euroopan puolella olevat maat, mukaan lukien Thessalonikan kaupungin. Kun Manuel palasi Konstantinopoliin, palautti Johannes hallinnon hänelle. Johannes hallitsi tämän jälkeen Thessalonikan kuvernöörinä aina kuolemaansa asti vuonna 1408.

Kirjallisuutta
--------------

* Georg Ostrogorsky: *History of the Byzantine State*. Rutgers University Press, 1969. ISBN 0-8135-1198-4.
* John Julius Norwich: *Byzantium: The Decline and Fall*. Viking, 1991. ISBN 0-679-41650-1.

  


|  |  |  |
| --- | --- | --- |
| Edeltäjä:**Johannes V Palaiologos** | **Bysantin keisari**1390 | Seuraaja:**Johannes V Palaiologos** |

|  |  |  |
| --- | --- | --- |
| Edeltäjä:**Manuel II Palaiologos** | **Bysantin keisari**1399—1402hallitsijakumppani:Manuel II Palaiologos (1391—1425) | Seuraaja:**Manuel II Palaiologos** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Tšekki
* Alankomaat

 |

 |
DNA:n sekvenssereitä
**DNA-sekvensseri** on tieteellinen tutkimuslaite, jota käytetään DNA:n sekvensoinnissa. Kun laitteeseen sijoitetaan tutkittavaa DNA:ta sekvensseri selvittää siitä adeniinin, guaniinin, sytosiinin ja tymiinin järjestyksen. Laite tuottaa DNA:n emäsjärjestyksestä tekstiraportin. 

DNA-molekyyli on ollut tunnettu aines ihmisen soluissa jo 1800-luvun lopulla. Ensimmäisen nukleiinihapon eristi Friedrich Miescher (1844-1895). Vuonna 1927 geneetikot esittivät teorian, että perimää ohjaa solun tumassa oleva toimiva kemiallinen mekanismi. Vuonna 1953 James D. Watson (s. 1928), Francis Crick (1916-2004) ja Rosalind Franklin (1920-1958) ratkaisivat DNA:n kaksoiskierrerakenteen. Genomin perusrakenteen tunteminen oli ensimmäinen askel geneettisen koodin avaamisessa. Aikaisemmat menetelmät DNA:n emäsjärjestyksen avaamiseksi olivat työläitä ja vaativat myrkyllisten kemikaalien sekä radioaktiivisten materiaalien käyttöä. Vuonna 1986 Leroy Hood (s. 1938) kehitti ensimmäisen sekvensointikoneen. Tämä puoliautomaattinen kone käytti nukleoidiemästen tunnistuksessa neljää fluoresoivaa väriainetta. Prototyyppi lisensoitiin Applied Biosystemsille, joka vuonna 1987 esitteli ensimmäisen automaattisen DNA-sekvensserin, mallimerkiltään ABI 370A. Se hyödyntää Sangerin sekvensointimenetelmää. Tätä tekniikkaa hyödynsivät ensimmäisen sukupolven sekvensserit. Uuden menetelmän avulla ihmisen perimän selvitysprojekti nopeutui ja uusien sekvensserimallien avulla DNA:n sekvensointi on nopeutunut edelleen. Kun koko ihmisen perimän selvittäminen maksoi vuonna 2003 noin 3 miljardia dollaria, niin vuoteen 2014 mennessä hinnan odotetaan laskevan 1000 dollariin.

Lähteet
-------

* Chaline, Eric: *50 konetta, jotka muuttivat maailmaa (50 Machines that Changed the Course of History)*. Suom. Veli-Pekka Ketola. Quid Publishing, (suom. versio Moreeni 2013), 2012. ISBN 978-952-254-160-4. Suomi

### Viitteet

1. ↑  Chaline, s. 209
**Vuorovaikutuslingvistiikka** on keskustelunanalyyttisestä tutkimusperinteestä ponnistava kielentutkimuksen suuntaus, jonka kiinnostuksen kohteena on sosiaalisen vuorovaikutuksen kielellinen rakentuminen. Vuorovaikutuslingvistiikka syntyi halusta tutkia kieltä sen luontaisimmassa elinympäristössään: arkikeskusteluissa ja muissa puhutuissa sosiaalisen vuorovaikutuksen tilanteissa. Tässä suhteessa se poikkesi pitkään vallalla olleesta painotuksesta kirjoitetun kielen tutkimisessa.  Termi *vuorovaikutuslingvistiikka* otettiin käyttöön 2000-luvulla kattotermiksi tutkimukselle, joka selvitti keskustelupuheen fonologiaa, kieliopin ja vuorovaikutuksen suhdetta, kielen kontekstualisointia ja keskustelupuheen prosodiaa.

Lähteet
-------

1. ↑  Elizabeth Couper-Kuhlen, Margret Selting: *Interactional Linguistics*. Cambridge University Press, 2017-12-21. ISBN 978-1-107-03280-4, 978-1-139-50731-8, 978-1-107-61603-5. Teoksen verkkoversio (viitattu 14.2.2023).
2. ↑  Harjunpää, Katariina; Niemi, Jarkko; Sorjonen, Marja-Leena: Keskustelunanalyysi ja vuorovaikutuslingvistiikka. Teoksessa Luodonpää-Manni, M. ym.: *Kielentutkimuksen menetelmiä I-IV*, 2020. Suomalaisen Kirjallisuuden Seura. Luettavissa:
**Gombe** on Nigerian koillisosissa sijaitsevan Gomben osavaltion pääkaupunki ja paikallishallintoalue (LGA). Gombe on myös perinteisen Gomben emiraatin nimi. Se sijaitsee Gongolajoen valuma-alueen puita kasvavilla savannimailla. Godgolajoen Dadin Kowa -pato sijaitsee lähistöllä. Nigerian pääkaupunki Abuja sijaitsee linnuntietä Gombesta 425 kilometriä länsilounaaseen.. Kaupungin (paikallishallintoalueen) väkiluku oli vuonna 268 000 (VL 2006).

Gomben emiraatin perusti vuonna 1804 Buba Yero (Abubakar), joka oli muslimifulaanijohtaja Usman dan Fodion opetuksien seuraaja. Emiraatin hallintokeskus Gambe perustettiin noin 1824 ja nimettiin Gombe Abaksi (vanha Gombe) vuonna 1841. Emiraatti kukoisti 1880-luvulle saakka. Tuolloin uskonntoon pohjautuva sodankäynti ja brittiläinen kolonialistinen hallinto aiheutti vakavia häiriöitä alueelle. Emiraatin pääkaupunki siirrettiin Nafadaan 1913 ja edelleen 1919 Domaan, joka uudelleennimettiin Gombeksi.

Kaupungissa toimii muun muassa teknisen alan kasvatustieteellinen federaatiokorkeakoulu ja arabiankielinen opettajakorkeakoulu.

* Gomben keskusmoskeija.Gomben keskusmoskeija.
* Gomben emiirin palatsia.Gomben emiirin palatsia.
* Gomben osavaltion hallintorakennus.Gomben osavaltion hallintorakennus.
* Kauppa-aluetta.Kauppa-aluetta.
* Teknisen alan kasvatustieteellisen federaatiokorkeakoulun kirjasto Gombessa.Teknisen alan kasvatustieteellisen federaatiokorkeakoulun kirjasto Gombessa.

Lähteet
-------

1. ↑  Thomas Brinkhoff: Nigeria: Administrative Division - States and Local Government Areas - Gombe - Gombe *citypopulation.de*. Viitattu 15.1.2023. (englanniksi)
2. 1 2 3  Federal Republik of Nigeria: 2006 Population Census (pdf) (arkistoitu, via archive.org) National Bureau of Statistics (of Nigeria), nigerianstat.gov.ng.  Arkistoitu 5.3.2012. Viitattu 15.1.2023. (englanniksi)
3. 1 2 3 4 5  Gombe *Encyclopaedia Britannica, britannica.com*. Viitattu 15.1.2023. (englanniksi)

Aiheesta muualla
----------------

* Kuvia tai muita tiedostoja aiheesta **Gombe** Wikimedia Commonsissa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Israel
* Yhdysvallat

 |

 |
Golliwogg Florence Kate Uptonin kirjassa vuodelta 1895.
**Golliwog** (alun perin **Golliwogg**) on lastenkirjallisuuden hahmo, joka esiintyi yhdysvaltalaisen Florence Kate Uptonin (1873–1922) kirjoissa. Hahmo esittää mustaa minstrelilaulajaa.
Ensimmäisen kerran se nähtiin *The Adventures of Two Dutch Dolls* (1895) -kirjan kuvituksessa. Kirjan suosion myötä sille tehtiin 14 vuoden aikana kaksitoista jatko-osaa.

Golliwogille ei milloinkaan haettu tekijänoikeussuojaa, joten saksalainen Steiff alkoi 1909 tuottaa nukkeja ja hillovalmistaja Robertson otti sen tuotteittensa symboliksi. Suomessa hahmo on nähty Halvan lakritsi- ja salmiakkimattojen sekä lakritsipurkkien kyljessä ja Fazerin lakritsipatukoiden kuorissa. Englantia lukevat keskikoululaiset saivat tutustua Golliwogiin 1950-luvulla Ole Reuterin oppikirjassa *Learn English*, jossa oli Golliwog-runo ja sen kuvituksena Tove Janssonin karrikoitu piirros. 

1980-luvulta lähtien hahmoa on alettu pitää rasistisena symbolina.

Säveltäjä Claude Debussyn pianolle sävelletyssä *Children's Corner* pianosarjassa on suosittu osa *Golliwog’s Cakewalk.* Tämän säveltämisen aikaan Florence Kate Uptonin suosio oli nousussa.

Lähteet
-------

1. ↑
2. ↑
3. ↑
4. ↑  ’Controversial’ golly to be shelved *BBC News*. Viitattu 30.12.2009. (englanniksi)

Aiheesta muualla
----------------

* Kuvia tai muita tiedostoja aiheesta **Golliwog** Wikimedia Commonsissa
**João Alexandre Ferreira da Pina** (s. 31. heinäkuuta 1981 Lissabon) on portugalilainen judoka, kaksinkertainen Euroopan-mestari.

Pina sai hopeaa alle 20-vuotiaiden EM-kilpailujen 66 kg:n sarjassa Nikosiassa 2000. Hän sijoittui samassa painoluokassa viidenneksi Osakan MM-kilpailuissa 2003 ja seitsemänneksi sekä Bukarestin EM-kilpailuissa 2004 että Ateenan olympialaisissa.

Pina sijoittui 73 kg:n sarjassa viidenneksi Belgradin EM-kilpailuissa 2007. Hän voitti saman painoluokan Euroopan-mestaruuden Wienissä 2010 kukistettuaan loppuottelussa Venäjän Batradz Kaitmazovin sekä Istanbulissa 2011, jossa finaalivastustajana oli venäläinen Murat Kodzokov.

Pina on voittanut kolme maailmancup- ja Continental Open -kilpailua, sijoittunut kerran toiseksi ja kahdeksan kertaa kolmanneksi. Masters-, Grand Slam- ja Grand Prix -kilpailuissa hänellä on yksi turnausvoitto, yksi kakkossija ja yksi kolmossija. Hän on voittanut viisi Portugalin-mestaruutta.

Lähteet
-------

1. ↑  João Pina *sports-reference.com*.  Arkistoitu 29.10.2011. Viitattu 23.4.2011. (englanniksi)
2. 1 2 3  João Pina *judoinside.com*. Viitattu 8.9.2013. (englanniksi)
**Markus Ruben Tavio** (alk. **Davidson**; 25. huhtikuuta 1911 Turku – 18. helmikuuta 1978 Helsinki) oli suomalainen arkkitehti.

Elämä
-----

Markus Tavio kirjoitti ylioppilaaksi 1930 ja opiskeli Helsingin yliopiston piirustuslaitoksella piirustusta ja maalausta 1930–1932. Hän valmistui arkkitehdiksi Teknillisestä korkeakoulusta 1938 ja työskenteli sitten rakennushallituksen suunnitteluosastolla sekä eri arkkitehtitoimistoissa 1938–1939. Hän teki opintomatkoja useisiin Euroopan maihin ja 1948 Yhdysvaltoihin. Hän perusti oman toimiston heti sodan jälkeen vuonna 1944.

Arkkitehtuuri
-------------

Tavion tavoitteena asuntosuunnittelussa oli käytännöllisyys ja kodikkuus. Espoon Tapiolassa on hänen suunnittelemiaan asuinrakennuksia muun muassa 1954 valmistunut Asunto Oy Viisikko ja Otsonkalliolla 1955 valmistunut lamelli- ja pistetaloryhmä. 1958–1960 valmistui Tapiolan Naavakalliolle asuntokokonaisuus.

Tavio oli mukana Alvar Aallon johtamassa Suomen Arkkitehtiliiton toimikunnassa, joka suunnitteli Rovaniemen *Poronsarvi*-asemakaavan 1945.

Tavio suunnitteli kerrostaloja myös Helsingin Munkkivuoreen, Pajamäkeen, Herttoniemeen, Puotilaan ja Lauttasaareen. Pohjois-Haagassa on hänen suunnittelemiaan vanhusten asuintaloja ja rivitaloja on Espoon Westendissä ja Matinkylässä. 

Tavio suunnitteli myös seurakunnille, kuten Oulun keskustaan vuonna 1958 valmistuneen seurakunta- ja virastotalon sekä Jyväskylään 1962 valmistuneen seurakuntatalon. Hänen päätyönään pidetään 1954 valmistunutta Helsingin Meilahden kirkkoa.

Lähde
-----

* Suomen rakennustaiteen museo (Arkistoitu – Internet Archive)

### Viitteet

1. ↑  Tukkila, Iiro: "Suomalaista rakennustaidetta", *Mitä Missä Milloin 1951*, s. 287. Helsinki: Kustannusosakeyhtiö Otava, 1950.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Uppslagsverket Finland
* Biografiasampo

 |

 |
**Loisjuurio** (*Thonningia sanguinea*) on Balanophoraceae-heimoon kuuluva loiskasvilaji. Se loisii puilla sekä monivuotisilla, puumaisilla kasveilla. Loisjuurio on täysin lehtivihreätön ja se elää täysin isäntäkasvistaan ottamiensa ravinteiden varassa. Kasvista nousevat maanpinnan yläpuolelle ainoastaan kukat, jotka voivat olla noin 7 cm korkeita.

Loisjuurion isäntäkasveja ovat ainakin valkotähtiomena (*Chrysophyllum albidum*), *Cola gigantea*, *Erythrophleum suaveolens*, *Alstonia boonei*, rohtomobola (*Parinari excelsa*) ja afrikaniroko (*Milicia excelsa*). Se voi loisia myös viljelykasveilla, kuten kautsupuilla (*Hevea*), afrikanöljypalmulla (*Elaeis guineensis*) sekä kaakaopuulla (*Theobroma cacao*). Loisjuurio ei yleensä ole isäntäkasvilleen tappava, mutta heikentää jonkin verran isäntäkasvinsa satoisuutta. Suuri määrä loisjuurioita samalla isäntäkasvilla saattaa kuitenkin aiheuttaa isäntäkasvin kuoleman.

Loisjuuriota kasvaa luonnossa trooppisessa Afrikassa. Sen levinneisyysalue ulottuu pohjoisessa Senegalista Etiopiaan ja etelässä Angolaan, Sambiaan sekä Tansaniaan. Loisjuuriota kasvaa sademetsissä sekä harvakseltaan savanneilla merenpinnan tasosta aina noin 1700 metrin korkeuteen asti.

Loisjuurion juuria käytetään mausteena sekä perinteisessä lääkinnässä. Nigeriassa loisjuurion juuria myydään yleisesti toreilla.

Lähteet
-------

* Useful Tropical Plants: *Thonningia sanguinea* (englanniksi)

### Viitteet

1. ↑  Kassu – Kasvien suomenkieliset nimet: *Thonningia sanguinea* Vahl *Finto*. Viitattu 19.3.2021.
2. ↑  *Thonningia sanguinea* Vahl *GBIF*. Viitattu 19.3.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q2428788
* Wikispecies: Thonningia sanguinea
* APDB: 5449
* CoL: 56JWY
* EoL: 5604616
* GBIF: 4195269
* GRIN: 429607
* iNaturalist: 337602
* IPNI: 329935-2
* NCBI: 1618145
* Open Tree of Life: 5729552
* Plant List: kew-2437251
* POWO: urn:lsid:ipni.org:names:329935-2
* Tropicos: 3000049
* WFO: wfo-0000410707

 |

 |
| "GOOBA" |
| --- |
| Singlen "GOOBA" kansikuva |
| Singlen tiedot |
|  Äänitetty  | huhtikuu 2020 |
|  Julkaistu | 8. toukokuuta 2020 |
|  Formaatti | digitaalinen lataus, striimaus, CD (rajoitetun ajan) |
|  Tekijä(t) | 6ix9ine |
|  Tuottaja(t) | Clarke Payday |
|  Tyylilaji | Trap, Rap |
|  Kesto | 02.12 |
|  Levy-yhtiö | Scumgang, Create Music Group |
| Listasijoitukset |
| Suomi Suomen virallinen lista: 1.  |
| 6ix9ine muut singlet |
| "Stoopid"2018 | "Gooba"2020 | "Trollz"2020 |

**Gooba** (yleensä "GOOBA") on yhdysvaltalaisen räppärin 6ix9inen kappale vuodelta 2020. Se julkaistiin 6ix9inen syntymäpäivänä 8. toukokuuta 2020, hänen ensimmäisenä singlenään vankilasta vapautumisen jälkeen. Kappale oli ensimmäinen single, joka sisältyi 6ix9inen toiselle studioalbumille, TattleTales:lle. Kappale ja siihen liittyvä musiikkivideo kuvattiin kotiarestissa johtuen *Nine Trey Gangsterssin* oikeudenkäynnistä, johon 6ix9ine viittaa kappaleessaan, kuten myös vihamiehistään.

Tausta
------

6ix9ine pidätettiin muun muassa, ryöstöstä, huumeiden ja aseiden hallussapidosta. Tunnustettuaan syyllisyytensä yhdeksään syytteeseen hän sai kahden vuoden vankeustuomion joulukuussa 2019. Hänet kuitenkin vapautettiin huhtikuussa 2020 koronaviruspandemian vuoksi. 7. toukokuuta 6ix9ine ilmoitti viettävänsä syntymäpäiväänsä uuden singlen julkaisulla.

Mainostaminen
-------------

Kappaletta mainostettiin suuren Times Square -taulun kautta, jossa luki *The King Is Back*. 6ix9ine isännöi myös kappaleen Instagram-live tapahtuman, joka sai ennätykselliset 2 miljoonaa katsojaa.

Lähteet
-------

1. ↑  Musiikkituottajat - Tilastot - Suomen virallinen lista: 6Ix9Ine - Gooba *Musiikkituottajat*. Viitattu 14.6.2020.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Gooba
**Jaana** oli suomalainen naistenlehti, joka ilmestyi vuodesta 1962 vuoteen 1985. Jaanan perusti Mauri Lintera hänen kustantamansa Jallu-miestenlehden menestyttyä mainiosti julkaisemalla kohukaunotar Tabe Slioorin 20-osaiset muistelmat. 

Jaanan levikki ylitti 100 000 kappaleen rajan 1970. Lintera myi Jaanan Uudelle Kivipainolle ja tämä edelleen Lehtimiehet Oy:lle. Lehtimiesten aikoina Lintera toimi itse Jaanan päätoimittajana, osti yksinoikeudet Miss Suomi -kilpailuihin ja kuvasi lehden uutta linjaa sanoilla "missejä, mannekiineja, mulatteja ja mustalaisia".

Jaana muutettiin kuukausijulkaisusta viikkolehdeksi 1973. Lintera tilasi silloin Suomessa suositulta neuvostoliittolaiselta taidemaalari Ilja Glazunovilta tasavallan presidentti Urho Kekkosen muotokuvan, joka julkaistiin uudistuneen lehden ensimmäisen numeron kannessa. Vuosikymmenen puolenvälin öljykriisi ja toimitukselliset riidat kaatoivat viikkolehtistrategian, ja Jaana alkoi hävitä levikkikisaa. Vuoden 1977 alkupuoliskolla Jaanan nettolevikki oli 125 644, mikä teki siitä kolmanneksi suurimman suomalaisen naistenlehden Kotilieden (155 487) ja Annan (128 658) jälkeen.

Jaana siirtyi 1979 Lehtimiehiltä A-lehdille ostajan kannalta huonolla vaihtokaupalla, jossa Lehtimiesten Urpo Lahtinen pääsi eroon kannattamattomasta Jaanasta, mutta A-lehdet tuli luopuneeksi hyvin kannattavasta Intro/Help!-lehdestään, jonka Lahtinen saman tien lakkautti häiritsemästä Suosikki-nuortenlehden menestystä. A-lehdet ei onnistunut saamaan Jaana-lehteä enää uuteen nousuun. Keväällä 1985 lopetetun lehden viimeinen päätoimittaja oli Eeropekka Rislakki.

Lehden muina päätoimittajana toimivat eri aikoina ainakin Jussi Niininen ja Annamaija Kataja.

Rautakirjan irtonumeromyynnissä Jaana oli tasaisesti noin kymmenenneksi suosituin kaikista lehdistä vuosina 1963, 1973 ja 1983.

Lähteet
-------

1. 1 2  Simonen, Elina: Toimittaja palkittiin ensimmäisenä naisena (Muistokirjoitus) *Helsingin Sanomat*.  4.4.2015. Viitattu 9.11.2020.
2. ↑  Jaana *HelMet-aineistohaku*. Viitattu 23.3.2012.
3. 1 2 3 4  Anna Juvonen: Muistatko vielä sen brändin? Jaana yritti olla erilainen. (Lähde: Suomen lehdistön historia 8 & 10, Kustannuskiila. 1991-1992) *Markkinointi & Mainonta*, 29.1.2010.  Talentum Oyj.
4. ↑  Kekkosen 1973 kohutaulun salainen tausta paljastui  12.01.2009. Ilta-Sanomat. Viitattu 7.2.2012.
5. ↑  Kotiliesi kiittää lukijoitaan, Kotiliesi 18/1977 s. 7.
6. ↑  Kari Helopaltio: Suosikin vaatimaton päätoimittaja  11/2010. Journalisti-lehti. Viitattu 13.11.2012.
7. ↑  Jukka Halonen: Jussi Niininen *HS.fi Muistot*. Helsingin Sanomat. Viitattu 23.3.2012.
8. ↑  Kastemaa, Matti J.: *Rautakirjalla on puolensa*, s. 50–51. Tilasto perustuu heinä–syyskuun myyntiin kunakin vuonna. Porvoo: Rautakirja, 1985. ISBN 951-9194-49-5.
**Loiri** (kustantajan käyttämä kirjoitusasu **LOIRI.**) on kirjailija Jari Tervon vuonna 2019 kirjoittama elämäkerta taiteilija Vesa-Matti Loirista.

Taiteilijaelämäkerta kuvaa päähenkilön taideproduktioita, boheemeja taidepiirejä ja niiden vaikutusta hänen yksityiselämäänsä. Taiteen tuottaminen kuvataan kunnianhimoiseksi: "Ellei anna kaikkeaan, ei anna mitään." Taidepiirien osalta tulevat esille Loirin useat koko aikuisiän kestäneet ystävyyssuhteet ja toisaalta pitkien illanistujaisten päihteiden liikakäyttö. Perheasioissa kuvastuu lapsiperhearki sekä toisaalta Mona-vaimon ja kahden pojan traagiset kuolemat.

Loirin tunnetuimpien produktioiden syntyä käsittelevät jaksot antavat lukijalle uutta tietoa. Esimerkiksi Uuno Turhapuro -hahmo oli ensimmäisen kerran idullaan kesällä 1971 kirjoitetussa Speden sketsissä, jossa aviopari riitelee olemattomasta lottovoitosta. Seuraavaan käsikirjoitukseen ilmestyi hänen nimensä ja Loiri loi 1972 hänen tunnetun habituksensa.

Loirin elämäkatsomukseen sisältyy voimakasta vetoa mystiikkaan ja meditointiin. Hän katsoo, että muutamat hänelle sattuneet erikoiset yhteensattumat eivät voi olla sattumia.  Sattumiksi ei uskota edes muutamiin julkaisuihin jääneitä lyöntivirheitä, jotka tuntuisivat viestivän asioita. 

Teos sisältää Loirin filmografian, TV-ohjelmat, teatterityöt, diskografian ja luettelon hänen saamistaan tunnustuksista.

Vastaanotto
-----------

Helsingin Sanomien Antti Majander piti arviossaan kirjaa luettavana ja koukuttavana mutta toisaalta suurelta osin vaivaannuttavana. Kirjan perusteella Loirin tärkein rooli on ollut rakastajan rooli. Suomen Kuvalehden Jussi Karjalaisen mielestä sukupuoli- ja huumekokemuksia ei korosteta liikaa. Hän piti ansioina sitä, että kirjassa on tavanomaista vähemmän tarvetta selitellä ja että Loirin maailmankatsomusta ja kiinnostusta mystiikkaan esitellään. Ilmestymisvuonnaan kirjaa myytiin 73 100 kappaletta.

Lähteet
-------

1. ↑  LOIRI. *Otava*.  Arkistoitu 14.7.2020. Viitattu 13.7.2020.
2. ↑  Loiri-teos, s. 297–302.
3. ↑  Loiri-teos, s. 232–235, 621–624.
4. ↑  Majander, Antti: Kirja-arvostelu | Vesa-Matti Loirin elämäkerta ei säästele naisjutuissa, ja tulos on osin vaivaannuttava *Helsingin Sanomat*.  12.9.2019. Viitattu 13.7.2020.
5. ↑  Karjalainen, Jussi: Kirja-arvio: Jari Tervon Loiri-elämäkerta on hämmentävä teos – ja se on hyvän kirjan merkki *Suomenkuvalehti.fi*.  10.10.2019. Viitattu 13.7.2020.
6. ↑  Bestsellerit 2019 Suomen kustannusyhdistys.  Arkistoitu 26.1.2020.
**Jaana Haanterä** (s. 1960 Pori) on suomalainen viulutaiteilija, kapellimestari ja musiikkipedagogi. Haanterä oli ensimmäinen kapellimestaritutkinnon Suomessa suorittanut nainen.

Haanterä opiskeli Sibelius-Akatemiassa ja Moskovan Tšaikovski-konservatoriossa. Hän on toiminut Tampereen konservatorion viulunsoiton lehtorina ja opettanut yli 40 vuoden ajan myös Turussa, Hyvinkäällä, Helsingissä, Vantaalla ja Kokkolassa sekä useilla musiikkileireillä. Hän on esiintynyt kamarimuusikkona suomalaisilla musiikkifestivaaleilla, viulusolistina suomalaisten sinfoniaorkestereiden kanssa ja toiminut monissa niistä myös konserttimestarina.

Haanterä aloitti huhtikuussa 1986 Helsingin kaupunginorkesterin kolmantena konserttimestarina, ja ensimmäisenä työtehtävänä oli Sibeliuksen sinfonioiden kokonaislevytys Paavo Berglundin johdolla. Hän intoutui kapellimestarin työskentelystä ja aloitti vuotta myöhemmin opinnot Jorma Panulan kapellimestariluokalla.

Haanterän puoliso vuosina 1984–1989 oli sellisti Martti Rousi ja sen jälkeen säveltäjä Jouni Kaipainen.

Levytyksiä
----------

* *Tango nuevo – Tangoja*, säv. Astor Piazzolla, es. InTime & Tampere Filharmonia, joht. Jaana Haanterä. Alba Records 2004.

Lähteet
-------

1. ↑  Haanterä, Jaana, 1960- *Kansalliset toimijatiedot, Suomalainen asiasanasto- ja ontologiapalvelu, Kansalliskirjasto*. Viitattu 1.4.2023.
2. ↑  Mörttinen, Matti: *Ensimmäiset: Uraa uurtaneita naisia Suomesta*, s. 79. Helsinki: Into, 2022. ISBN 978-952-351-941-1.
3. ↑  Kevätsonaatti ja blues päättävät konserttisarjan *Sydän-Hämeen Lehti*.  3.6.2018. Viitattu 1.4.2023.
4. ↑  Opettajat *Vantaan musiikkiopisto*. Viitattu 1.4.2023.
5. ↑  Paananen, Outi: Näistä levyistä en luovu: Paavo, David ja Igor ovat viulisti-kapellimestari Jaana Haanterän kaapin päällä *Yle Areena*.  21.7.2014. Viitattu 1.4.2023.
6. ↑  Paavilainen, Ulla (päätoim.): *Kuka kukin on: Henkilötietoja nykypolven suomalaisista 2015*, s. 770. Helsinki: Otava, 2014. ISBN 978-951-1-28228-0.
7. ↑  Sirén, Vesa: Kuolleet: Jouni Kaipainen.  *Helsingin Sanomat*, 24.11.2015. Artikkelin maksullinen verkkoversio.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Nathon Allen** (s. 28. lokakuuta 1995) on jamaikalainen pikajuoksija. Hän on pituudeltaan 178 cm.

Allen saavutti Eugenen alle 20-vuotiaiden MM-kilpailuissa 2014 pronssia 4 × 400 metrin viestissä. 400 metrin juoksussa hän karsiutui välierissä. Rio de Janeiron olympialaisissa 2016 hän juoksi toisen osuuden hopeaa saaneessa Jamaikan 4 × 400 metrin viestijoukkueessa. Lontoon MM-kilpailuissa 2017 hän sijoittui 400 metrillä viidenneksi. Hän saavutti 2019 hopeaa 4 × 400 metrin viestissä sekä IAAF World Relays -kilpailuissa että Dohan MM-kilpailuissa. Hän saavutti Dohassa hopeaa myös 4 × 400 metrin sekaviestissä. Vuodelle 2021 siirretyissä Tokion olympialaisissa hän karsiutui 400 metrin alkuerissä. Hän saavutti Eugenen MM-kilpailuissa 2022 hopeaa 4 × 400 metrin viestissä ja keskeytti 400 metrin välieräjuoksun.

Henkilökohtaiset ennätykset
---------------------------

### Ulkoradat

| *Laji* | *Aika* | *Paikka* | *Päivä* |
| --- | --- | --- | --- |
| 200 m | 20,45 | Clermont | 25. heinäkuuta 2020 |
| 400 m | 44,13 | Eugene | 8. kesäkuuta 2018 |

Lähteet
-------

1. 1 2 3 4  Nathon Allen Tilastopaja (vaatii kirjautumisen, maksullinen palvelu).  (englanniksi)
2. ↑  4X400 METRES RELAY MIXED *iaaf.org*. Viitattu 4.11.2019. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |